El termini de presentació dels formularis de sol·licitud de la prestació és d'1 mes a comptar des de l'endemà de la data del naixement, acolliment, adopció o tutela de l'infant.
En el cas que la data de naixement no tingui correspondència en el mes següent, l'últim dia de termini serà l'últim dia del mes següent.
La documentació per a la sol·licitud de prestació és:
Les famílies que sol·licitin la prestació econòmica han de complir els requisits següents:
S'entén per família nombrosa la que té reconeguda aquesta condició d'acord amb la legislació específica aplicable.
Perquè la unitat familiar es valori com a família nombrosa, s'ha de disposar del títol corresponent vigent en el moment de presentar la sol·licitud o bé haver-lo sol·licitat amb anterioritat a la presentació de la sol·licitud la prestació.
S'entén per família monoparental la que té reconeguda aquesta condició d'acord amb la legislació específica aplicable.
Perquè la unitat familiar es valori com a família monoparental, s'ha de disposar del títol corresponent vigent en el moment de presentar la sol·licitud o bé haver-lo sol·licitat amb anterioritat a la presentació de la prestació.
L'acolliment ha de ser preadoptiu o simple en família extensa o aliena.
Una adopció precedida d'un acolliment que hagi donat lloc a ser persona beneficiària d'aquest ajut o prestació no pot donar lloc a rebre'l novament.
En els casos d'infants acollits fora del territori de Catalunya, la figura de l'acolliment permanent s'equipara amb la figura de l'acolliment preadoptiu.
La prestació per naixement, adopció, tutela o acolliment sotmès al nivell d'ingressos de la unitat familiar són compatibles amb qualsevol altre ajut familiar que atorguin les administracions públiques.
Ara bé, la prestació per naixement, adopció, tutela o acolliment sotmès al nivell d'ingressos de la unitat familiar no és compatible amb l'ajut econòmic per naixement, adopció, tutela o acolliment sotmès al nivell d'ingressos de la unitat familiar.
Determinació del nivell d'ingressos
A l'efecte de determinar els ingressos de la unitat familiar, es consideren membres de la unitat familiar els progenitors, o qualsevol d'ells en cas de família monoparental, i els infants sempre que hi convisquin.
També es consideren membres de la unitat familiar el cònjuge i la cònjuge o la persona que convisqui amb un vincle afectiu anàleg amb la persona progenitora dels infants, i els infants no comuns sempre que hi convisquin.
En el supòsit de dones que pateixen violència masclista o que superen una situació de violència masclista i que compleixen els requisits exigits es tenen en compte exclusivament els ingressos i les rendes individuals de cada dona i no es computen en aquests casos les rendes o els ingressos d'altres membres de la unitat familiar que hi conviuen.
Els ingressos límit de la unitat familiar establerts per accedir a la prestació es determinen en relació amb les parts general i especial de la base imposable de l'últim impost de la renda de les persones físiques (IRPF) multiplicant 16.000 euros pel coeficient que pertoqui en funció del nombre de persones que integren la unitat familiar.
Els coeficients i topalls d'ingressos anuals són els següents:
Per cada membre de més s'augmenta el coeficient en 0,30.
La quantia de l'ajut i de la prestació és de 650 euros per naixement, adopció, tutela o acolliment.
Per a les famílies que tinguin reconegut el títol de família nombrosa o monoparental l'import és de 750 euros.
L'abonament es fa en un sol pagament a partir de la resolució d'atorgament.
Per poder presentar la sol·licitud presencialment cal demanar cita prèvia obligatòriament a les oficines habilitades ja que la presentació es realitza mitjançant tramitació atesa i té una durada aproximada de 30 minuts.
La cita prèvia es pot demanar trucant al telèfon gratuït 900 400 012.
El formulari que es troba a l'apartat 'Per internet' cal que estigui signat obligatòriament (si teniu DNI o sou estranger extracomunitari amb TIE), bé amb el vostre certificat digital o bé obtenint prèviament l 'idCat Mòbil per internet.
Si no teniu TIE i només teniu NIE, no podeu obtenir l'idCat Mòbil per internet.
Per poder demanar aquest ajut és necessari tenir un certificat digital o l' idCAT Mòbil i del navegador Chrome (versió 60 o superior).
És important que deseu aquesta còpia, ja que aquest document conté: el registre d'entrada, que és la data en què s'ha iniciat aquest procediment i pot ser important en determinats còmputs i terminis, i l'identificador del tràmit, que us servirà per poder conèixer el seu estat des de " La meva carpeta " d'aquest mateix portal.
Per poder presentar la sol·licitud presencialment és obligatori haver demanat cita prèvia amb anterioritat ja que la presentació es realitza mitjançant tramitació "atesa" i té una durada aproximada de 30 minuts.
Durant la tramitació, el personal de l'oficina demana el consentiment i les dades necessàries a la persona sol·licitant de la prestació, o al seu representant legal, per presentar la sol·licitud en nom seu.
Addicionalment, també se l'informa de les comunicacions d'informació de el Departament.
Podeu consultar el procediment per demanar cita prèvia així com la relació d'oficines habilitades en el pas 1 Cita prèvia.
Per respondre a un requeriment és necessari tenir un certificat digital o l' idCAT Mòbil i del navegador Chrome (versió 60 o superior).
Per respondre a un requeriment presencialment cal demanar cita prèvia a la mateixa oficina o trucant al telèfon gratuït 900 400 012.
És important que deseu aquesta còpia, ja que aquest document conté: el registre d'entrada, que és la data en què s'ha donat resposta a aquest requeriment i pot ser important en determinats còmputs i terminis, i l'identificador del tràmit, que us servirà per poder conèixer el seu estat des de " La meva carpeta " d'aquest mateix portal.
La resposta presencial a un requeriment es realitza mitjançant tramitació atesa a les oficines habilitades.
La persona sol·licitant de la prestació, o el/la seu/seva representant legal, es persona en una oficina habilitada, i el personal de l'oficina realitza la resposta al requeriment en nom seu.
Durant la tramitació atesa, el personal de l'oficina demana el consentiment i les dades necessàries per a respondre al requeriment.
Addicionalment, el personal de les oficines també trasllada les comunicacions d'informació del Departament a la persona presentadora.
Per presentar el requeriment es necessita de cita prèvia, que es pot demanar a la mateixa oficina o trucant al 900 400 012.
Com i quan es notifica la resolució?
El termini màxim per emetre i notificar la resolució és de sis mesos a comptar de l'endemà de la data de presentació de la sol·licitud.
Transcorregut el termini fixat sense que s'hagi notificat resolució expressa, la sol·licitud d'atorgament de la prestació s'entén desestimada.
La resolució es notifica a les persones interessades, preferentment, per mitjans electrònics en els termes dels articles 43.1 i 43.3 de la Llei 26/2010, del 3 d'agost, de règim jurídic i de procediment de les administracions públiques de Catalunya, sense perjudici que la persona interessada exerceixi en qualsevol moment el dret a utilitzar un mitjà no electrònic, tal com indica l'article 43.5 de la mateixa Llei.
Les notificacions que es practiquin per mitjans electrònics es posen a disposició de l'interessat a la seu electrònica ( https://seu.gencat.cat ), a l'espai La meva carpeta, Notificacions electròniques.
Contra la resolució de concessió o denegació de la prestació, que no exhaureix la via administrativa, es pot interposar un recurs d'alçada en el termini d'un mes davant la persona titular de la Direcció General de Prestacions Socials.